section_heading: Hrvatsko građansko pravo
paragraph_text: U hrvatskom građanskom pravu također se u iznimnim slučajevima dopušta konvalidacija, odnosno uz ispunjenje zakonom predviđenih pretpostavki. Zakon o obveznim odnosima glede konvalidacije različito tretira ništavne i pobojne pravne poslove. U pravilu, ništavni pravni poslovi ne mogu konvalidirati (kako je izraženo u gore navedenom članku ZOO-a). Iznimno, međutim, i ništavni pravni poslovi prema ZOO-u mogu konvalidirati uz ispunjenje određenih uvjeta određenih Zakonom.